Husqvarna gør robotplæneklipperen mere intelligent

Drømmer du om en robotplæneklipper, der ikke bare undgår dine havemøbler, men også passer på dyrene i din have? Husqvarna har netop præsenteret en ny generation af robotplæneklippere med avanceret AI-kamerateknologi, der kan genkende både genstande og levende væsner – selv i mørke.

Det er der i for sig ikke noget nyt i. Men teknologien gør det muligt for robotten at ændre adfærd i realtid på grundlag af, hvad den ser. Det betyder, at hvis eet pindsvin eller en kat krydser dens vej, stopper den op og vender tilbage senere for at slå græsset. Til gengæld kan den klippe helt tæt på faste genstande som havemøbler og legetøj, så du slipper for de der irriterende totter af langt græs.

En anden stor nyhed er et infrarødt mørkesyn. Det gør, at robotten kan køre om natten uden at blænde naboerne med lys – og uden at skræmme nattens små dyr. Perfekt til dig, der vil have en velplejet græsplæne uden at tænke over, hvornår græsslåningen passer ind i hverdagen.

– Med det infrarøde mørkesyn kan klipperen arbejde både dag og nat uden at forstyrre hverken dig, dine naboer eller dyrelivet, siger Eric Norling, Director of Product Management hos Husqvarna.

Husqvarna lover også, at du ikke skal bekymre dig om overvågning eller datalæk. Alt behandles direkte i klipperen, og ingen personlige oplysninger gemmes eller sendes videre.

Den nye AI-teknologi bliver dog først tilgængelig i 2026. Men så vil den kunne bruges både i private haver og på større grønne områder. Allerede i år kommer en ny platform med modeller, der er forberedt til teknologien.

Husqvarna gør robotplæneklipperen mere intelligent